Diari Oficial de la Generalitat Valenciana


Sumari del DOGV 2553, del 18-07-1995 (1995/835501)

RESOLUCIÓ de 2 de maig de 1995, del secretari general de la Conselleria de Cultura, en què es resol inscriure en el Registre de Fundacions Culturals Privades de la Conselleria de Cultura la Fundació Confederació Empresarial de la Província d'Alacant (Coepa).
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2553

Data del DOGV
:   18-07-1995

Secció del DOGV
:   ALTRES DISPOSICIONS

Número del document
:   1995/835501


Data del document
:   02-05-1995

Organisme emissor
:   Conselleria de Cultura

Tipus de document
:   Resolució

RESOLUCIó de 2 de maig de 1995, del secretari general de la Conselleria de Cultura, en què es resol inscriure en el Registre de Fundacions Culturals Privades de la Conselleria de Cultura la Fundació Confederació Empresarial de la Província d'Alacant (Coepa).   
Vist l'expedient iniciat a instància del Sr. José Luis Montes Tallón, en nom de la Fundació Confederació Empresarial de la Província d'Alacant (Coepa), pel qual sol·licita la inscripció de la Fundació, d'acord amb els fets següents.  
Fets  
Primer  
El Sr. José Luis Montes Tallón en el seu nom i en nom i representació de la Confederació Empresarial de la Província d'Alacant (Coepa), compareix el 17 de novembre de 1994 davant el notari d'Alacant i de l'Il·lustre Col·legi de València, Sr. Salvador Perepérez Solís, i manifesta la seua voluntat de constituir en aquest acte la fundació cultural privada denominada Fundació Confederació Empresarial de la Província d'Alacant (Coepa), i s'atorga la corresponent escriptura pública, amb núm. de protocol 4.057.  
Segon  
De conformitat amb els articles 9 i 10 dels estatuts, el fi de la Fundació és preferentment la formació empresarial i també el foment, impuls, desenvolupament, protecció i suport d'activitats sòcioculturals de tota classe; posant especial interés en la formació dels empresaris alacantins. Conseqüentment amb això, i dins d'aquest ampli objectiu, la Fundació podrà promoure la comunicació i creativitat culturals, la investigació social i científica i, en general, qualsevol activitat que el patronat considere convenient per a complir el seu fi. Per a dur endavant aquest fi la Fundació podrà instituir premis o ajudes, sufragar estudis, investigacions, cursos, conferències, seminaris, congressos, exposicions i exhibicions monogràfiques, intensificar la difusió cultural a través de tota classe de mitjans de comunicació social propis o externs, mitjançant la preparació i, si convé, l'edició de publicacions de tot tipus, i el foment de la interrelació i comunicació científica, cultural, artística i social amb altres països. Podrà igualment instituir un o més premis anuals per atorgar-los a les persones que hagen destacat en el món de la ciència, de la investigació, de la cultura, de les arts o de l'economia.  
Tercer  
La dotació inicial establida en la declaració segona de la carta fundacional està constituïda per un capital de deu milions de pessetes (20.855.970) efectivament aportat i ingressat amb aquesta finalitat a nom de la Fundació en l'entitat bancària Bancaixa, sucursal Rambla d'Alacant.   
Quart  
Es constitueix un patronat integrat per 8 patrons que inicialment són el Sr. José Luis Montes Tallón, president de Coepa; Sr. Isidro Martín Roldán, president d'honor de Coepa; Sr. Francisco Vicente López, vicepresident primer de Coepa; Sr. Domingo Devesa Martínez, vicepresident segon de Coepa; Sr. Joaquín Rocamora Ferri, vicepresident tercer de Coepa; Sr. Mariano Pérez Pérez, vicepresident quart de Coepa, i Sr. Emilio Eloy Vázquez Novo, secretari de Coepa.   
Format el patronat inicial, aquest, entre els seus membres, per majoria simple dels components, nomenarà un president i un vicepresident del patronat d'acord amb la proposta o, si s'escau, successives propostes que li facen els comités directiu i executiu de les entidats fundadores; d'igual forma seran nomenats els futurs president i vicepresidents del patronat.  
La durada del càrrec de patró serà de 4 anys, i cessaran tots al final d'aquest període.  
La durada dels càrrecs de president i vicepresident del patronat és de quatre anys i són indefinidament reelegibles.  
El càrrec de patró és personal i no delegable llevat dels supòsits legalment establits; serà gratuït sense perjudici que els patrons puguen ser reemborsats de les despeses justificades que els ocasione l'exercici del càrrec.  
 Cinqué  
La resta de l'articulat estatutari regula les altres qüestions previstes legalment.  
Fonaments jurídics  
Primera  
La Constitució espanyola recull en el títol I, capítol II, secció II, article 34, el dret de Fundació per a fins d'interés general.  
Segona  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense finalitat de lucre que, per voluntat dels creadors, tenen afectat de manera duradora el seu patrimoni a la realització de fins d'interés general.  
Tercera  
La carta fundacional i els estatuts que conté l'escriptura pública de 17 de novembre de 1994, amb número 4.057 de protocol, compleixen els requisits bàsics dels articles 8 i 9 de la vigent Llei 30/1994, de 24 de novembre, i les prescripcions de la resta de l'articulat, i per això la Fundació Confederació Empresarial de la Província d'Alacant (Coepa) pot ser reconeguda com a Fundació, tenint en compte l'objecte que persegueix segons els articles 9 i 10 dels estatuts.  
Quarta  
L'expedient ha sigut tramitat a través de la Secció de Fundacions de la Conselleria de Cultura, que és la competent per a resoldre aquest expedient en virtut de les atribucions que té conferides pel Decret 113/1993, de 26 de juliol, del Govern valencià (DOGV número 2.080, 02.08.93).  
Vista la Constitució, la Llei 30/9494, de 24 de novembre, de Fundacions i d'Incentius Fiscals a la Participació Privada en Activitats d'Interés General, i en allò que no s'opose a la llei esmentada, el Reglament de les Fundacions Culturals Privades de 21 de juliol i restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen determinades atribucions en el secretari general (DOGV número 2.101, 13.09.93), resolc:  
Primer  
Reconéixer i inscriure com a Fundació la denominada Fundació Confederació Empresarial de la Província d'Alacant (Coepa), situada a Alacant, carrer de Sant Ferran, núm. 14.  
Segon  
Aprovar els estatuts de 17 de novembre de 1994, per què s'ha de regir.  
Tercer  
Aprovar el nomenament del primer patronat segons figura en el cos de la present resolució; els càrrecs, de caràcter gratuït, han sigut acceptats en la forma legalment prevista.  
Contra aquesta resolució, que posa fi a la via administrativa, pot interposar-s'hi un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació.  
Per a la interposició del recurs, serà requisit imprescindible que amb caràcter previ el recurrent comunique a aquest òrgan la interposició.  
Tot això de conformitat amb els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei de la Jurisdicció Contenciosa Administrativa (modificats per les disposicions addicionals 10 i 11 de l'esmentada Llei 30/1992), sense perjudici que puga exercitar qualsevol altre recurs que estime oportú.  
València, 2 de maig de 1995.- El secretari general de la Conselleria de Cultura: Vicent Todolí i Femenia.